  Майя Бывальцева Нылпи хоккеез азинтон ӵектосъёсъя «Добрый лёд» вожвылъяськонын вормисьёсты шараязы. Со сяна, нимысьтыз тупанкылъёсъя улосвылъёсысь кӧня ке поселениос спорт тӥрлык басьтозы, соос пӧлын Удмуртиысь, ивортӥз элькун тӧролэн но кивалтэтлэн пресс-службазы. Удмуртия 35 куриськон сётӥз. Экспертъёс Камбаркаысь, Уваысь, Эграысь, Якшур-Бӧдьяысь, Шор Кечолысь, Пичи Пургаысь, Сюмсиысь, Блезиноысь огазеяськонъёслэсь ӵектосъёссэс умоен лыдъяз. Уваысь хоккеен шудонъя «Ягуар» клуб но Камбаркаысь нылпи спорт школа синтетической шобрет, шайбаез куян инты радъяны тӥрлык басьтозы. Эграысь спортъя «Витязь» клубысь площадкалы универсальной шобрет лэсьтозы. Якшур-Бӧдьяысь спорт школалы выль тренажёръёс кулэ. Вожвылъяськонэ 16 улосвылъёсысь 75 куриськонъёс вуизы. Йылпумъянъёсъя куать улосвылъёсысь 21 ӵектос юрттэт басьтоз «Добрый лёд» программалы борды Удмуртия 2020-тӥ арын итӥськиз. Кылем арын ньыль куриськонъёс вормисьёс пӧлы шедизы – куинь гурт школаослэн но Эграысь спорт клуб.  Тегъёс: Спорт Хоккей Удмуртия вожвылъяськон пиналъёс  